Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: 
Paragraph Index: 291

3. E fejezet 2. bekezdésének rendelkezéseitől eltérően, az e bekezdés alóli egyetlen kivételként, a Szovjet Szocialista Köztársaságok Szövetsége összesen 100 darabot meg nem haladó számú MI—24R és MI—24K helikopterrel rendelkezhet, amelyeket felderítési, megfigyelési vagy vegyi/biológiai/radiológiai felderítési feladatok végrehajtására szereltek fel, és amelyek nem esnek a Szerződés IV. és VI. cikke támadó helikopterekre vonatkozó korlátozásainak hatálya alá. Ezek a helikopterek — az Információcserére vonatkozó Jegyzőkönyvvel összhangban — információcsere, valamint az Ellenőrzésre vonatkozó Jegyzőkönyv VI. fejezete 30. bekezdésével összhangban belső ellenőrzés hatálya alá tartoznak. Az ezt a korlátozást meghaladó MI—24R és MI—24K helikopterek — tekintet nélkül arra, hogy azokat milyen módon szerelték fel — speciális támadó helikopterként kategorizálandók és beleszámítanak a Szerződés IV. és VI. cikke támadó helikopterekre vonatkozó korlátozásaiba.

Source: https://magyarkozlony.hu/hivatalos-lapok/e290506a1c1d9e98e6c3e5c0ded103fe91610196/dokumentumok/babc89bb42685013020d33bbcf2b658a35ab80b5/letoltes